CELEX: 32013D0673
Language: mt
Date: 2013-10-14 00:00:00
Title: 2013/673/UE: Deċiżjoni ta’ Implimentazzjoni tal-Kummissjoni tal- 14 ta’ Ottubru 2013 dwar il-kontribuzzjoni finanzjarja mill-Unjoni lejn il-programm ta’ kontroll tas-sajd tal-Kroazja għall-2013 (notifikata bid-dokument C(2013) 6606)

26.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 315/78
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Ottubru 2013
   dwar il-kontribuzzjoni finanzjarja mill-Unjoni lejn il-programm ta’ kontroll tas-sajd tal-Kroazja għall-2013
   (notifikata bid-dokument C(2013) 6606)
   (it-test bil-Kroat biss huwa awtentiku)
   (2013/673/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 861/2006 tat-22 ta’ Mejju 2006 li jistabbilixxi miżuri finanzjarji Komunitarji għall-implimentazzjoni tal-Politika Komuni tas-Sajd u fil-qasam tal-Liġi tal-Baħar (1), u partikolarment l-Artikolu 21 tiegħu,
   Billi:
   
               (1)
            
            
               Fl-1 ta’ Lulju 2013, il-Kroazja saret membru tal-Unjoni Ewropea.
            
         
               (2)
            
            
               Il-Kroazja ssottomettiet lill-Kummissjoni l-programm għall-kontroll tas-sajd għall-2013, skont l-Artikolu 20 tar-Regolament (KE) Nru 861/2006, li tinkludi l-applikazzjoniji għal kontribuzzjoni finanzjarja mill-Unjoni għan-nefqa li għandha ssir fit-twettiq tal-proġetti li jinsabu f’dawn il-programmi.
            
         
               (3)
            
            
               Applikazzjonijiet li jinvolvu l-azzjonijiet elenkati fl-Artikolu 8(a) tar-Regolament (KE) Nru 861/2006 jistgħu jikkwalifikaw għal finanzjament mill-Unjoni.
            
         
               (4)
            
            
               Huwa xieraq li l-ammonti massimi u r-rata tal-kontribuzzjoni finanzjarja mill-Unjoni jiġu ffissati fil-limiti stabbiliti bl-Artikolu 15 tar-Regolament (KE) Nru 861/2006 u li jiġu stipulati l-kundizzjonijiet li bihom tista’ tingħata din il-kontribuzzjoni.
            
         
               (5)
            
            
               B’konformità mal-Artikolu 21(2) tar-Regolament (KE) Nru 861/2006, il-Kroazja ġiet mistiedna tissottometti programm relatat għall-finanzjament fl-oqsma prijoritarji definiti mill-Kummissjoni fl-ittra tagħha tal-25 ta’ Jannar 2013, jiġifieri proġetti li jimmiraw lejn l-implimentazzjoni tar-Regolament tal-Kunsill (KE) Nru 1224/2009 (2) dwar il-kontroll, il-kejl tal-qawwa tal-magna, u t-traċċabbiltà tal-prodotti tas-sajd. Ir-rekwiżiti li jridu jiġu ssodisfati mill-operaturi u/jew mill-Istati Membri li jwettqu investimenti fi proġetti ta’ traċċabbiltà ġew iddefiniti mill-Kummissjoni fl-ittra tagħha tal-14 ta’ Mejju 2012.
            
         
               (6)
            
            
               Fuq dik il-bażi u minħabba restrizzjonijiet baġitarji, talbiet fil-programmi għal finanzjament tal-Unjoni relatati ma’ azzjonijiet bħas-Sistema ta’ Identifikazzjoni Awtomatika (AIS) fuq il-bastimenti tas-sajd u dawk il-proġetti ta’ taħriġ li ma jkollhom l-ebda rabta ma’ titjib li għandu jsir fis-sistemi ta’ kontroll tal-Istati Membri ġew irrifjutati peress li ma kinux parti mill-oqsma ta’ prijorità ddefiniti hawn fuq.
            
         
               (7)
            
            
               Fir-rigward tal-proġetti ta’ traċċabbiltà, huwa importanti li jiġi żgurat li dawn jiġu żviluppati fuq il-bażi ta’ standards rikonoxxuti internazzjonalment, kif meħtieġ mill-Artikolu 67(8) tar-Regolament ta’ Implimentazzjoni tal-Kummissjoni (UE) Nru 404/2011 (3).
            
         
               (8)
            
            
               L-applikazzjoniji tal-Kroazja għall-finanzjament tal-Unjoni ġiet ivvalutata fir-rigward tal-konformità tagħha mar-regoli stabbiliti fir-Regolament tal-Kummissjoni (KE) Nru 391/2007 tal-11 ta’ April 2007 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 861/2006 rigward in-nefqa mġarrba mill-Istati Membri għall-implimentazzjoni ta’ sistemi ta’ monitoraġġ u kontroll applikabbli għall-Politika Komuni tas-Sajd (4).
            
         
               (9)
            
            
               Sabiex jitħeġġeġ l-investiment fl-azzjonijiet prijoritarji definiti mill-Kummissjoni, u fid-dawl tal-impatt negattiv tal-kriżi finanzjarja fuq il-baġits tal-Istati Membri, in-nefqa relatata mal-oqsma ta’ prijorità msemmija hawn fuq u miżmuma għal din id-deċiżjoni finanzjarja għandha tibbenefika minn rata għolja ta’ kofinanzjament, fil-limiti stabbiliti bl-Artikolu 15 tar-Regolament (KE) Nru 861/2006.
            
         
               (10)
            
            
               Sabiex jikkwalifika għall-kontribuzzjoni, it-tagħmir għal-lokalizzazzjoni awtomatika għandu jissodisfa r-rekwiżiti ffissati mir-Regolament ta’ Implimentazzjoni (UE) Nru 404/2011.
            
         
               (11)
            
            
               Sabiex jikkwalifika għall-kontribuzzjoni, it-tagħmir elettroniku ta’ reġistrazzjoni u rappurtar abbord il-bastimenti tas-sajd għandu jissodisfa r-rekwiżiti ffissati mir-Regolament ta’ Implimentazzjoni (UE) Nru 404/2011.
            
         
               (12)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat dwar is-Sajd u l-Akkwakultura,
            
         ADOTTAT DIN ID-DEĊIŻJONI:
   Artikolu 1
   Suġġett
   Din id-Deċiżjoni tipprevedi kontribuzzjoni finanzjarja mill-Unjoni għall-2013 għan-nefqa li għandha tiġġarrab mill-Kroazja għall-implimentazzjoni tas-sistemi ta’ monitoraġġ u kontroll applikabbli għall-Politika Komuni tas-Sajd (PKS), kif jissemma fl-Artikolu 8(1)(a) tar-Regolament (KE) Nru 861/2006.
   Artikolu 2
   Għeluq tal-impenji pendenti
   Il-pagamenti kollha li għalihom qed jintalab rimborż għandhom jitħallsu mill-Kroazja sat-30 ta’ Ġunju 2017. Il-pagamenti li jsiru wara dik id-data ta’ skadenza mhux se jkunu eliġibbli għar-rimborż. L-approprjazzjonijiet tal-baġit relatati ma’ din id-Deċiżjoni għandhom jiġu diżimpenjati sa mhux aktar tard mill-31 ta’ Diċembru 2018.
   Artikolu 3
   Teknoloġiji ġodda & netwerks tal-IT
   1.   In-nefqa mġarrba, fir-rigward ta’ proġetti msemmija fl-Anness I, għall-istallazzjoni ta’ teknoloġiji u netwerks tal-IT ġodda sabiex ikunu jistgħu jsiru ġbir u ġestjoni effiċjenti u siguri ta’ dejta relatata mal-monitoraġġ, il-kontroll u s-sorveljanza tal-attivitajiet tas-sajd kif ukoll il-verifika tas-saħħa tal-magna, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stabbiliti f’dak l-Anness.
   2.   Il-Proġett HR/13/05 msemmi fl-Anness I, relatat mal-gejġijiet u l-iskalar, għandu jikkwalifika għal kontribuzzjoni finanzjarja ta’ 50 % tan-nefqa eliġibbli, fil-limiti stabbiliti f’dak l-Anness.
   Artikolu 4
   Tagħmir għal-lokalizzazzjoni awtomatika
   1.   In-nefqa mġarrba, fir-rigward tal-proġetti msemmija fl-Anness II, fuq ix-xiri u t-twaħħil abbord ta’ bastimenti tas-sajd ta’ tagħmir għal-lokalizzazzjoni awtomatika li jagħmilha possibbli li l-bastimenti jiġu mmonitorjati minn distanza minn ċentru tal-monitoraġġ tas-sajd permezz ta’ sistema tal-monitoraġġ tal-bastimenti (VMS), għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fil-limiti stipulati f’dak l-Anness.
   2.   Il-kontribuzzjoni finanzjarja msemmija fil-paragrafu 1 għandha tiġi kkalkulata abbażi ta’ prezz massimu ta’ EUR 2 500 għal kull bastiment.
   3.   Sabiex jikkwalifika għall-kontribuzzjoni finanzjarja msemmija fil-paragrafu 1, it-tagħmir għal-lokalizzazzjoni awtomatika għandu jissodisfa r-rekwiżiti stipulati fir-Regolament tal-Kummisjoni (KE) Nru 2244/2003 (5).
   Artikolu 5
   Sistemi elettroniċi ta’ reġistrazzjoni u rappurtar
   In-nefqa mġarrba, fir-rigward ta’ proġetti msemmija fl-Anness III, għall-iżvilupp, ix-xiri u l-istallazzjoni kif ukoll l-għajnuna teknika għall-komponenti meħtieġa għas-sistemi elettroniċi ta’ reġistrazzjoni u ta’ rappurtar (ERS), sabiex l-iskambju tad-dejta jkun effiċjenti u sigur fir-rigward tal-monitoraġġ, il-kontroll u s-sorveljanza tal-attivitajiet tas-sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stipulati f’dak l-Anness.
   Artikolu 6
   Tagħmir elettroniku ta’ reġistrazzjoni u rappurtar
   1.   In-nefqa mġarrba, fir-rigward ta’ proġetti msemmija fl-Anness IV, għax-xiri u l-armar fuq bastimenti tas-sajd ta’ tagħmir tal-ERS li jippermetti li l-bastimenti jirreġistraw u jirrappurtaw elettronikament dejta dwar l-attivitajiet tas-sajd lil Ċentru tal-Monitoraġġ tas-Sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stipulati f’dak l-Anness.
   2.   Il-kontribuzzjoni finanzjarja msemmija fil-paragrafu 1 għandha tiġi kkalkulata abbażi ta’ prezz massimu ta’ EUR 3 000 għal kull bastiment.
   3.   Sabiex jikkwalifika għal kontribuzzjoni finanzjarja, it-tagħmir tal-ERS għandu jissodisfa r-rekwiżiti stabbiliti fir-Regolament ta’ Implimentazzjoni (UE) Nru 404/2011.
   Artikolu 7
   Kontribuzzjoni massima totali mill-Unjoni għall-Kroazja
   In-nefqa ppjanata, is-sehem eliġibbli tagħha, u l-kontribuzzjoni massima mill-Unjoni għall-Kroazja huma kif ġej:
   
               (EUR)
            
         
               Stat Membru
            
            
               Nefqa ppjanata fil-programm nazzjonali għall-kontroll tas-sajd
            
            
               Nefqa għal proġetti magħżula skont din id-Deċiżjoni
            
            
               Kontribuzzjoni massima tal-Unjoni
            
         
               
                  Il-Kroazja
               
            
            
               817 000 
            
            
               618 000 
            
            
               522 600 
            
         
               Għadd totali
            
            
               817 000 
            
            
               618 000 
            
            
               522 600 
            
         Artikolu 8
   Id-destinatarju
   Din id-Deċiżjoni hija indirizzata lir-Repubblika tal-Kroazja.
   
      Magħmul fi Brussell, l-14 ta’ Ottubru 2013.
      
         
            Għall-Kummissjoni
         
         Maria DAMANAKI
         
            Membru tal-Kummissjoni
         
      
   
   
      (1)  ĠU L 160, 14.6.2006, p. 1.
   
      (2)  ĠU L 343, 22.12.2009, p. 1.
   
      (3)  ĠU L 112, 30.4.2011, p. 1.
   
      (4)  ĠU L 97, 12.4.2007, p. 30.
   
      (5)  ĠU L 333, 20.12.2003, p. 17.
   
      ANNESS I
      
         TEKNOLOĠIJI U NETWERKS TAL-IT ĠODDA
      
      
                  (EUR)
               
            
                  Kodiċi tal-proġett
               
               
                  Nefqa ppjanata fil-programm nazzjonali għall-kontroll tas-sajd
               
               
                  Nefqa għal proġetti magħżula skont din id-Deċiżjoni
               
               
                  Kontribuzzjoni massima tal-Unjoni
               
            
                  HR/13/05
               
               
                  84 000 
               
               
                  84 000 
               
               
                  42 000 
               
            
                  HR/13/07
               
               
                  100 000 
               
               
                  100 000 
               
               
                  90 000 
               
            
                  
                     Għadd totali
                  
               
               
                  
                     
                        184 000 
                     
                  
               
               
                  
                     
                        184 000 
                     
                  
               
               
                  
                     
                        132 000 
                     
                  
               
            
   
      ANNESS II
      
         TAGĦMIR GĦAL-LOKALIZZAZZJONI AWTOMATIKA
      
      
                  (EUR)
               
            
                  Kodiċi tal-proġett
               
               
                  Nefqa ppjanata fil-programm nazzjonali għall-kontroll tas-sajd
               
               
                  Nefqa għal proġetti magħżula skont din id-Deċiżjoni
               
               
                  Kontribuzzjoni massima tal-Unjoni
               
            
                  HR/13/01
               
               
                  192 000 
               
               
                  192 000 
               
               
                  172 800 
               
            
                  HR/13/02
               
               
                  192 000 
               
               
                  0 
               
               
                  0 
               
            
                  
                     Għadd totali
                  
               
               
                  
                     
                        384 000 
                     
                  
               
               
                  
                     
                        192 000 
                     
                  
               
               
                  
                     
                        172 800 
                     
                  
               
            
   
      ANNESS III
      
         SISTEMI ELETTRONIĊI TA’ REĠISTRAZZJONI U RAPPURTAR
      
      
                  (EUR)
               
            
                  Kodiċi tal-proġett
               
               
                  Nefqa ppjanata fil-programm nazzjonali għall-kontroll tas-sajd
               
               
                  Nefqa għal proġetti magħżula skont din id-Deċiżjoni
               
               
                  Kontribuzzjoni massima tal-Unjoni
               
            
                  HR/13/04
               
               
                  50 000 
               
               
                  50 000 
               
               
                  45 000 
               
            
                  Għadd totali
               
               
                  
                     
                        50 000 
                     
                  
               
               
                  
                     
                        50 000 
                     
                  
               
               
                  
                     
                        45 000 
                     
                  
               
            
   
      ANNESS IV
      
         TAGĦMIR ELETTRONIKU TA’ REĠISTRAZZJONI U RAPPURTAR
      
      
                  (EUR)
               
            
                  Kodiċi tal-proġettt
               
               
                  Nefqa ppjanata fil-programm nazzjonali għall-kontroll tas-sajd
               
               
                  Nefqa għal proġetti magħżula skont din id-Deċiżjoni
               
               
                  Kontribuzzjoni massima tal-Unjoni
               
            
                  HR/13/03
               
               
                  192 000 
               
               
                  192 000 
               
               
                  172 800 
               
            
                  
                     Għadd totali
                  
               
               
                  
                     
                        192 000 
                     
                  
               
               
                  
                     
                        192 000 
                     
                  
               
               
                  
                     
                        172 800 
                     
                  
               
            
   
      ANNESS V
      
         PROGRAMMI TA’ TAĦRIĠ U TA’ SKAMBJU
      
      
                  (EUR)
               
            
                  Kodiċi tal-proġett
               
               
                  Nefqa ppjanata fil-programm nazzjonali għall-kontroll tas-sajd
               
               
                  Nefqa għal proġetti magħżula skont din id-Deċiżjoni
               
               
                  Kontribuzzjoni massima tal-Unjoni
               
            
                  HR/13/06
               
               
                  7 000 
               
               
                  0 
               
               
                  0 
               
            
                  
                     Għadd totali
                  
               
               
                  
                     
                        7 000 
                     
                  
               
               
                  
                     
                        0 
                     
                  
               
               
                  
                     
                        0